Media wil bekende musikant se saak in hof verfilm | Netwerk24
Deur Maygene De Wee 27 Julie 2020 13:51
Twee mediahuise het Maandag 'n aansoek in die landdroshof in Blue Downs gebring om die eerste hofverskyning van 'n internasionaal bekende musikant te verfilm en foto's in die hof te neem.
Speurders verbonde aan die Kuilsrivier-polisie se eenheid teen gesinsgeweld, vir kinderbeskerming en teen seksuele aanranding (GKS) het die 48-jarige man Vrydag by sy huis in Kuilsrivier in hegtenis geneem.
E-nuus en Independent Newspapers, wat die aansoek gebring het, het aangevoer dat die verfilming en neem van foto's in die openbare belang is.
Die staatsaanklaer het gesê dat die staat geen beswaar het nie, omdat enige verslaggewing daaroor nie die ondersoek sal belemmer nie.
Enver Titus, die man se regsverteenwoordiger, het gesê sy kliënt het opdrag gegee dat die aansoek teengestaan word. Hy het aan die hof gesê dit was onverantwoordelik van 'n ander Kaapse dagblad wat reeds sy naam in sy berigte genoem het.